Svjetski dan kravate

 Svjetski dan kravate obilježava se **18. listopada** od 2008. godine u spomen na 2003. godinu, kada je u Puli izvedena spektakularna umjetnička instalacija **Kravata oko Arene**, autorski projekt Marijana Bušića.

 I u našoj se školi, sada već tradicionalno, 18. listopada vežu i nose kravate – povodom obilježavanja toga posebnog dana. Učenici i učitelji u četvrtak su posebno pazili na odjevne kombinacije, kako bi istaknuli svoj modni dodatak (bilo maramu, bilo kravatu ili leptir-mašnu). Obilježavanjem Dana kravate želi se naglasiti i osvijestiti da je ona autentični i izvorni hrvatski doprinos globalnoj kulturi odijevanja, ali i općoj kulturi.

 Kroz povijest, kravata je izrasla u simbol **civiliziranog svijeta** i u današnje vrijeme ona je simbol dostojanstva, svečanosti i otmjenosti.

